ddrg/super_eurlex huggingface dataset:
(5)

Če je v skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (3) očitno, da število dovoljenj za ribolov ali količina ribolovnih možnosti, ki so bile Uniji dodeljene v skladu s sporazumom, niso v celoti uporabljene, Komisija o tem obvesti zadevne države članice. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne bodo v celoti izkoristila svojih ribolovnih možnosti. Zato bi bilo treba določiti ta rok.
(3)

UAIS, ki imajo pravico do odločitve o upoštevanju, so UAIS, ki so bili predhodno registrirani v skladu s členom 3(3) Direktive 2011/61/EU ali pooblaščeni kot družbe za upravljanje kolektivnih naložbenih podjemov za vlaganja v prenosljive vrednostne papirje v skladu z Direktivo 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (2). Primerno se je izogniti dvojnemu poročanju ter utemeljiti dokumente in informacije, ki so jih UAIS pristojnim organom že predložili v skladu s postopki registracije in izdaje dovoljenja, če so navedeni dokumenti in informacije posodobljeni.
Vijak iz nerjavnega jekla, ki meri približno 2 cm. Vijak ima vgrezno glavo. Steblo vijaka ima delni navoj običajne oblike. Zašiljeni vrh ima zarezo in ni razcepljen. Izdelek je zasnovan za uporabo v lesu in lesenih ploščah. (1) Glej sliko.

7318 12 10
Proizvod predstavljajo majhni koščki v obliki loka, aromatizirani s sirom in sestavljeni iz koruznega zdroba, rastlinskega olja, sira v prahu (kvasni ekstrakt, barvila), mleka v prahu, soli, škroba in dekstroze. Proizvod se proizvaja iz posušene, zdrobljene koruze (koruzni zdrob), ki se navlaži z vodo (6 %–9 %). Voda se doda kot obdelovalno sredstvo. Mešanica se vstavi v napravo za ekstrudiranje, v kateri je izpostavljena visokemu tlaku in visoki temperaturi. Ko je pasta ponovno izpostavljena atmosferskemu tlaku, ekspandira. Postopek ekstrudiranja poteka pri temperaturi 150 °C. Proizvod se nato v električnem sušilniku posuši in rahlo popraži pri temperaturi 120–130 °C. Na koncu se vstavi v poseben mešalnik, v katerem se prevleče z mešanico olja in suhih proizvodov. Proizvod je pripravljen za prodajo na drobno v pakiranjih z neto maso od 34 g do 450 g.

1904 10 10
Izdelek zajema 25 robčkov iz netkanega tekstila, velikosti približno 15 cm × 20 cm, pakiranih v plastično vrečko za prodajo na drobno. Robčki so impregnirani, med drugim, z vodo, sojinim oljem, oljem sladkega mandlja (Prunus dulcis), cetil alkoholom, ksantan gumijem, parfumom/dišavo, eteričnim oljem citronela in eteričnim oljem geranija, glicerinom, tetranatrijevim EDTA in dinatrijevim kokosovim amfodiacetatom. Glede na predložene informacije se izdelek uporablja za odstranjevanje ličil, tonificiranje in čiščenje normalne in mešane kože.

3304 99 00
(5)

Sodišče Evropske unije je v zadevi C-161/06 Skoma-Lux sro proti Celní ředitelství Olomouc (3) navedlo, da pravnih aktov Unije ni mogoče uporabiti zoper posameznike, če ti akti niso bili ustrezno objavljeni v Uradnem listu, in da zagotavljanje dostopa do takih aktov na spletu ne more biti enakovredno veljavni objavi v Uradnem listu brez ustrezne ureditve v zvezi s tem v pravu Unije.
(12)

Uporaba mlečne kisline za zmanjšanje površinske mikrobiološke kontaminacije četrtin, polovic in celih trupov goveda ne sme vplivati na obveznost nosilcev živilske dejavnosti, da izpolnjujejo zahteve iz zakonodaje Unije o higieni živil, kakor so določene v uredbah (ES) št. 852/2004, (ES) št. 853/2004 in (ES) št. 2073/2005, in se nikakor ne bi smela šteti kot nadomestilo za dobre higienske klavniške prakse, operativne postopke ali kot alternativa za izpolnjevanje zahtev iz navedenih uredb.
(9)

Kar zadeva subvencioniranje, so Komisiji na voljo zadostni dokazi prima facie, da se zadevni izdelek iz zadevne države uvaža po subvencioniranih cenah. Domnevne subvencije med drugim zajemajo preferenčna posojila industriji sončnih panelov (npr. kreditne linije in posojila z nizko obrestno mero, ki jih zagotavljajo poslovne banke v državni lasti in državne banke, subvencijski programi za izvozne kredite, izvozne garancije, zavarovanja za zelene tehnologije, omogočanje dostopa holding offshore družbam, odplačilo posojila s strani države), programe nepovratnih pomoči (npr. sklad za raziskave in razvoj izvoznih izdelkov, subvencije iz programov za znane blagovne znamke in najboljše kitajske blagovne znamke, sredstva za širitev dejavnosti v provinci Guangdong, demonstracijski program Golden Sun), blago, ki ga zagotavlja država po posebno nizki ceni (npr. polisilicij, izdelki in polizdelki iz aluminija, steklo, električna energija in zemljišča), programe neposredne davčne oprostitve in znižanja davka (npr. oprostitev ali znižanje davka na dohodek v okviru programa „dve leti brez, tri leta polovica“, oprostitve davka na dohodek za izvozno usmerjena podjetja s tujim kapitalom (PTK), znižanja davka na dohodek za PTK na nekaterih geografskih območjih, znižanja davka na dohodek za PTK, ki kupujejo opremo, proizvedeno na Kitajskem, davčna izravnava za raziskave in razvoj PTK, vračila davkov za naložbe dobička PTK v izvozno usmerjena podjetja, preferenčni davek na dohodek za PTK, priznana kot podjetja na področju visoke in nove tehnologije, znižanje davka za taka podjetja na področju visoke in nove tehnologije, ki sodelujejo pri določenih projektih, preferenčna politika glede davka na dohodek podjetij na severovzhodu države, davčni programi province Guangdong) ter programe posrednih davkov in uvoznih dajatev (npr. oprostitev plačila DDV za uporabo uvožene opreme, vračilo DDV za PTK, ki kupijo opremo, proizvedeno na Kitajskem, oprostitve DDV in carinskih dajatev za nakupe osnovnih sredstev v okviru programa za razvoj zunanje trgovine). Za navedene sheme se domneva, da so subvencije, ker vključujejo finančni prispevek kitajske vlade in drugih regionalnih vlad (vključno z javnimi organi) ter pomenijo ugodnost za prejemnike. Domneva se, da so odvisne od izvozne uspešnosti in/ali uporabe domačega namesto uvoženega blaga in/ali omejene na nekatere sektorje in/ali vrste podjetij in/ali geografska območja, zaradi česar so specifične in se proti njim lahko uvedejo izravnalni ukrepi. V protisubvencijski pritožbi in naknadno predloženi dokumentaciji v zvezi z zahtevkom za registracijo dokazi glede cene in obsega uvoza kažejo znatno povečanje uvoza v absolutnem smislu in v smislu tržnega deleža v obdobju med letoma 2009 in 2011. Glede na navedeno dokazi na tej stopnji zadostno potrjujejo, da ima izvoz zadevnega izdelka koristi od subvencij, proti katerim se lahko uvedejo izravnalni ukrepi.
(7)

Organ ESMA se je pred predložitvijo osnutka regulativnih tehničnih standardov, na katerih temelji ta uredba, posvetoval z zadevnimi organi in člani Evropskega sistema centralnih bank (ESCB). V skladu s členom 10 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) (3) je organ ESMA tudi opravil odprta javna posvetovanja o takšnem osnutku regulativnih tehničnih standardov, analiziral morebitne s tem povezane stroške in koristi ter zaprosil za mnenje interesno skupino ESMA za vrednostne papirje in trge, ustanovljeno v skladu s členom 37 te uredbe –
(9)

Fotonapetostne celice iz kristalnega silicija so uvrščene pod tarifno številko 8541 harmoniziranega sistema (HS). Fotonapetostni moduli ali paneli iz kristalnega silicija so uvrščeni pod isto tarifno številko. Surovina, silicijeve rezine, so uvrščene pod tarifno številko HS 3818. Pravilo, ki temelji na spremembi tarifne številke, tako ustrezno odraža zadnjo bistveno predelavo fotonapetostnih celic iz kristalnega silicija. Hkrati pa sestavljanje fotonapetostnih panelov ali modulov iz celic izključuje izmed razlogov za potrditev izvora končnega produkta, saj so paneli in celice uvrščeni pod isto tarifno številko.
(a)

instrument za varovanje pred tveganjem preneha veljati ali se proda, odpove ali izkoristi. V tem primeru kumulativni dobiček ali izguba iz instrumenta za varovanje pred tveganjem, ki je pripoznan(-a) neposredno v drugem vseobsegajočem donosu iz obdobja, ko je bilo varovanje pred tveganjem uspešno (glejte 95.(a) člen), ostane posebej pripoznan(-a) v lastniškem kapitalu, dokler ne pride do napovedane transakcije. Ko pride do transakcije, se uporabijo 97., 98. ali 100. člen. Za namen tega pododstavka se zamenjava ali prevalitev instrumenta za varovanje pred tveganjem na drug instrument za varovanje pred tveganjem ne obravnava kot prenehanje veljavnosti ali odpoved, če je del olistinjene strategije podjetja o varovanju pred tveganjem. Poleg tega se za namen tega pododstavka ne šteje, da je prišlo do prenehanja veljavnosti ali odpovedi instrumenta za varovanje pred tveganjem, če: (i) se pogodbenice instrumenta za varovanje pred tveganjem kot posledica zakonov ali drugih predpisov ali uvedbe zakonov ali drugih predpisov strinjajo, da ena ali več klirinških nasprotnih strank nadomesti prvotno nasprotno stranko, da postane nova nasprotna stranka vsake od pogodbenic. Za ta namen je klirinška nasprotna stranka centralna nasprotna stranka (včasih se imenuje „klirinška organizacija“ ali „klirinška agencija“) ali podjetje ali podjetja, na primer klirinški član klirinške organizacije ali stranka klirinškega člana klirinške organizacije, ki delujejo kot nasprotna stranka, da bi izvedli kliring prek centralne nasprotne stranke. Če pogodbenice instrumenta za varovanje pred tveganjem nadomestijo svoje prvotne nasprotne stranke z različnimi nasprotnimi strankami, pa se ta odstavek uporablja le, če vsaka od teh pogodbenic izvede kliring z isto centralno nasprotno stranko; (ii) so morebitne druge spremembe instrumenta za varovanje pred tveganjem omejene na tiste, ki so potrebne za izvedbo take nadomestitve nasprotne stranke. Takšne spremembe so omejene na tiste v skladu s pogoji, ki bi bili pričakovani, če bi kliring instrumenta za varovanje pred tveganjem prvotno izvedla klirinška nasprotna stranka. Te spremembe vključujejo spremembe zahtev glede jamstev, pravic za pobotanje terjatev in obveznosti ter zaračunanih dajatev;
(2)

Na podlagi predloga Komisije za Uredbo Evropskega parlamenta in Sveta o vzpostavitvi skupne ureditve trgov kmetijskih proizvodov (Uredba o enotni SUT) (3) in političnega dogovora med sozakonodajalcema o prihodnji skupni kmetijski politiki (SKP) se bodo od 1. januarja 2014 spremenili pomembni elementi sistema razdeljevanja sadja v šolah, zlasti skupni znesek pomoči in nove stopnje sofinanciranja.
(3)

Prijavitelj je Danski, državi članici poročevalki, v za to določenem roku predložil dodatne informacije, da bi potrdil oceno tveganja za ptice in sesalce v zvezi z uporabo na žitih, na traviščih in za travna semena.
(4)

Pomembno je, da se zagotovi kontinuiteta pri izvajanju politike razvoja podeželja in nemoten prehod iz enega v naslednje programsko obdobje. Obdobje prekrivanja uporabe programov razvoja podeželja in ustreznih pravnih določb za programsko obdobje 2007–2013 ter tistih v sledečem programskem obdobju je neizogibno. V tem smislu lahko države članice po koncu programskega obdobja 2007–2013 do 31. decembra 2015 pod določenimi pogoji še naprej prevzemajo obveznosti v skladu z Uredbo Sveta (ES) št. 1698/2005 (7). Zato je zaradi pravne varnosti primerno pojasniti, da bi se morala v primeru, kadar se Uredba (ES) št. 1857/2006 nanaša na merila iz Uredbe (ES) št. 1698/2005, navedena merila še naprej uporabljati za ocenjevanje državne pomoči na podlagi Uredbe (ES) št. 1857/2006 v času njenega podaljšanega obdobja uporabe, in sicer tudi po začetku veljavnosti nove uredbe, ki bo nadomestila Uredbo (ES) št. 1698/2005.
(9)

Uredbi (ES) št. 853/2004 in (ES) št. 854/2004 določata nekatera pravila za uvoz proizvodov živalskega izvora in prehrambenih izdelkov, ki vsebujejo proizvode rastlinskega izvora in predelane proizvode živalskega izvora (sestavljeni proizvodi), v Unijo. Uredba (ES) št. 1162/2009 določa prehodne ukrepe, ki odstopajo od nekaterih navedenih pravil, za nekatere sestavljene proizvode, za katere zdravstveni pogoji za uvoz v Unijo še niso bili usklajeni na ravni Unije. Navedeni pogoji so bili spremenjeni z Uredbo Komisije (EU) št. 28/2012 z dne 11. januarja 2012 o določitvi zahtev za certificiranje uvoza in tranzita skozi Unijo za nekatere sestavljene proizvode ter o spremembi Odločbe 2007/275/ES in Uredbe (ES) št. 1162/2009 (5) in ne bodo popolnoma usklajeni pred 31. decembrom 2013. Zato je do prihodnje uskladitve zakonodaje Unije za dodatno prehodno obdobje iz te uredbe treba določiti odstopanja.
(1)

Proizvajalec lahkih gospodarskih vozil Piaggio je obvestil Komisijo, da so povprečne specifične emisije CO2 v letu 2010, določene za navedenega proizvajalca v Delegirani uredbi Komisije (EU) št. 114/2013 z dne 6. novembra 2012 o dopolnitvi Uredbe (EU) št. 510/2011 Evropskega parlamenta in Sveta v zvezi z določitvijo pravil glede zahtevkov za odstopanje od ciljev specifičnih emisij CO2 za nova lahka gospodarska vozila (2), napačne. Proizvajalec je predložil podrobne dokaze, da so bile povprečne specifične emisije CO2 v letu 2010 znatno višje od vrednosti iz navedene uredbe.
(1)

Uredba Sveta (EU) št. 267/2012 (2) uveljavlja ukrepe iz Sklepa 2010/413/SZVP in med drugim določa, da se zamrznejo vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo osebe, subjekti in organi, navedeni v prilogah VIII in IX k navedeni uredbi.
(3)

Splošno sodišče je 11. oktobra 2012 v sodbi v zadevi T-556/10 („sodba Splošnega sodišča“) ugotovilo, da Komisija in Svet nista upoštevala zneska, ki izhaja iz spremembe v vrstici 74 napovedi za odmero davka za leto 2008 zadevne družbe, napaka, do katere je zaradi tega prišlo, pa vpliva na zakonitost člena 1 izpodbijane uredbe, saj je dokončna izravnalna dajatev, ki jo je določil Svet, presegla dajatev, ki bi se uporabila, če do navedene napake ne bi prišlo. Zato je Splošno sodišče za ničnega razglasilo člen 1 izpodbijane uredbe, v kolikor se nanaša na družbo Novatex in če je bila dokončna izravnalna dajatev višja od tiste, ki bi se uporabljala, če do napake ne bi prišlo.
(6)

Svet je nadalje ugotovil, da je bila dodatna skupina vpletena v teroristična dejanja v smislu člena 1(2) in (3) Skupnega stališča 2001/931/SZVP, da je pristojni organ o tej skupini sprejel odločitev v smislu člena 1(4) navedenega skupnega stališča in da bi jo bilo treba uvrstiti na seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP. Odločitev o določitvi skupine ne vpliva na zakonite finančne prenose v Libanon in dajanje pomoči, vključno s humanitarno pomočjo, s strani Evropske unije in njenih držav članic v Libanonu.
(1)

Uredba Komisije (ES) št. 917/2004 (2) vsebuje določbe za izvajanje nacionalnih čebelarskih programov, določenih v členu 105 Uredbe (ES) št. 1234/2007. V skladu s členom 2(2) in (3) Uredbe (ES) št. 917/2004 se ukrepi čebelarskih programov, ki so določeni za vsako leto triletnega obdobja, izvedejo pred 31. avgustom zadevnega leta, plačila pa se opravijo med letnim izvajanjem od 16. oktobra istega leta do 15. oktobra naslednjega leta. Države članice zato med 1. septembrom leta čebelarskega programa in 15. oktobrom istega leta ne morejo izvajati čebelarskih ukrepov.
(2)

vnos „Omar Mahmoud Uthman (tudi (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al- Filistini, (e) Abu Umr Takfiri, (f) Abu Omar Abu Umar, (g) Abu Umar Umar (e) Abu Ismail). Datum rojstva: (a) 30. 12. 1960, (b) 13. 12. 1960. Kraj rojstva: Betlehem, Zahodni breg, palestinsko ozemlje. Državljanstvo: jordansko. Naslov: Združeno kraljestvo (od leta 1993). Drugi podatki: priprt v Združenem kraljestvu med oktobrom 2002 in marcem 2005 ter med avgustom 2005 in junijem 2008. V priporu v Združenem kraljestvu od decembra 2008 (stanje marca 2009). Datum določitve iz člena 2a(4)(b): 17. 10. 2001,“ pod naslovom „Fizične osebe“ se nadomesti z naslednjim: „Omar Mahmoud Uthman (tudi (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar, (h) Abu Ismail). Datum rojstva: (a) 30. 12. 1960, (b) 13. 12. 1960. Kraj rojstva: Betlehem, Zahodni breg, palestinsko ozemlje. Državljanstvo: jordansko. Naslov: Jordanija (od julija 2013). Datum določitve iz člena 2a(4)(b): 17. 10. 2001.“
(3)

Glede na zadnje ocene Komisije iz Sporočila Komisije Evropskemu parlamentu v skladu s členom 294(6) Pogodbe o delovanju Evropske unije v zvezi s stališčem Sveta o sprejetju uredbe Evropskega parlamenta in Sveta o dajanju v promet in uporabi biocidnih pripravkov (3) bo preverjanje vseh obstoječih aktivnih snovi, ki se uporabljajo v biocidnih pripravkih zaključeno šele do 31. decembra 2024.
člen 1 se nadomesti z naslednjim besedilom:

„Člen 1

Vzorčenje za uradni nadzor krme, zlasti v zvezi z določanjem sestavin, vključno s snovmi, ki vsebujejo, sestojijo iz ali so proizvedene iz gensko spremenjenih organizmov (GSO), krmnih dodatkov, kakor so opredeljeni v Uredbi (ES) št. 1831/2003 Evropskega parlamenta in Sveta (5), in nezaželenih snovi, kakor so opredeljene v Direktivi 2002/32/ES Evropskega Parlamenta in Sveta (6), se izvaja v skladu z metodami iz Priloge I.

Metoda vzorčenja iz Priloge I se uporablja za nadzor krme v zvezi z določanjem ostankov pesticidov, kakor so opredeljeni v Uredbi (ES) št. 396/2005 Evropskega parlamenta in Sveta (7), in nadzor skladnosti z Uredbo (EU) št. 619/2011.
(68)

Predstavniki LAM so podrobno predstavili družbo, vključno z opisom njene notranje strukture, kadrovske sestave in obsega dejavnosti, ter opisali dejavnosti usposabljanja in različna operativna partnerstva, v katera se je družba vključila. LAM je vzpostavil strateška partnerstva z drugimi letalskimi prevozniki na Portugalskem, v Keniji, Južni Afriki, Angoli, Zambiji in Etiopiji (Moçambique Expresso MEX je hčerinska dostavna letalska družba v 100 % lasti), organizacijami za usposabljanje (v Južni Afriki in Etiopiji) in vzdrževalnimi organizacijami (na Portugalskem, v Braziliji, Južni Afriki in Keniji). Opisali so tudi notranje sisteme za upravljanje varnosti ter načrtovano izvedbo naslednjih faz. Faza I (načrtovanje in organizacija) je bila večinoma končana do leta 2011 (nekaj dejavnosti, ki še potekajo, se bo končalo leta 2014). Faza II (reaktivni procesi) se je večinoma izvajala med letoma 2005 in 2009, dva procesa pa bosta končana do leta 2014. Večina ukrepov v zvezi s fazo III (proaktivni in prediktivni procesi) se še izvaja in naj bi se zaključili v letih 2014 in 2015, trije procesi pa so se izvedli leta 2009. Izvedba večine procesov faze IV (zagotavljanje operativne varnosti in stalno izboljševanje) je načrtovana v letih 2014–2015, en proces pa se je končal leta 2009.
(4)

Po členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) je smiselno predvideti, da se ob upoštevanju predpisov, ki veljajo v Evropski uniji glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, imetnik zavezujoče tarifne informacije, ki so jo izdali carinski organi držav članic glede uvrščanja blaga v kombinirano nomenklaturo in ki ni v skladu s to uredbo, lahko nanjo sklicuje še 60 dni.
4.

člen 6 se nadomesti z naslednjim: „Člen 6 Poročila 1. Kadar ribiška plovila, ki plujejo pod zastavo države članice, lovijo, obdržijo na krovu, pretovarjajo ali iztovarjajo morske pse, država članica zastave v skladu z Uredbo Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (4) in Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 (5) pošlje Komisiji vsako leto do 1. maja izčrpno poročilo o njenem izvajanju te uredbe v preteklem letu. Poročilo vključuje opis s strani države članice zastave spremljanja skladnosti njenih plovil v vodah Unije in v vodah držav nečlanic s to uredbo in izvršilne ukrepe, ki jih je sprejela v primerih neskladnosti. Država članica zastave navede zlasti vse naslednje informacije: — število iztovarjanj morskih psov, — število, datum in kraj izvedenih inšpekcijskih pregledov, — število in naravo primerov ugotovljenih neskladnosti, vključno s popolno identifikacijo zadevnih plovil, ter uporabljeno kazen za vsak primer neskladnosti, in — skupni iztovor po vrsti (teža/število) in po pristanišču. 2. Po predložitvi drugega letnega poročila držav članic v skladu z odstavkom 1 Komisija do 1. januarja 2016 poroča Evropskemu parlamentu in Svetu o izvajanju te uredbe in napredku na tem področju v mednarodnem okviru.
(2)

Del B (Posebni tržni standardi) se spremeni: (a) del 1 (Tržni standard za jabolka) se spremeni: (i) v razdelku VI se točka B nadomesti z naslednjim: „B. Vrsta proizvoda — ‚Jabolka‘, če vsebina ni vidna od zunaj. — Ime sorte. Kadar gre za mešanico izrazito različnih sort jabolk, imena različnih sort. — Ime sorte se lahko nadomesti s sopomenko. Ime mutanta ali trgovsko ime (2) se lahko le doda sorti ali sopomenki. (ii) dodatek se nadomesti z besedilom iz dodatka k tej Prilogi; (b) del 2 (Tržni standard za agrume) se spremeni: (i) točka B (Zahteve glede zrelosti) razdelka II (Določbe o kakovosti) se spremeni: — v drugem odstavku se črta besedilo druge alinee „najmanjša skupna vsebnost topnih trdnih snovi, npr. najmanjša vsebnost sladkorja“; — v preglednici se črta tretji stolpec z naslovom „Najmanjša vsebnost sladkorja (Brix)“; — v preglednici se v vrstici z besedilom „Druge sorte mandarin in njihovi hibridi“ v četrtem stolpcu z naslovom „Najmanjše razmerje sladkor/kislina“ doda naslednja opomba: „Najmanjše razmerje sladkor/kislina pri sortah mandora in mineola je do konca tržnega leta, ki se začne 1. januarja 2023, 6,0: 1.“; (ii) v točki D (Prodajne označbe) razdelka VI (Določbe glede označevanja) se druga podalinea druge alinee nadomesti z naslednjim besedilom: „— velikostno oznako, ki ji neobvezno sledi najmanjša in največja velikost ali štetje;“; (c) del 5 (Tržni standard za breskve in nektarine) se spremeni: (i) v točki C (Razvrstitev) razdelka II (Določbe o kakovosti) se „naslednje rahle pomanjkljivosti kožice“ iz točke (ii) Razred I in „naslednje pomanjkljivosti kožice“ iz točke (iii) Razred II nadomesti z „naslednje rahle pomanjkljivosti“ oziroma „naslednje pomanjkljivosti“; (ii) v razdelku III (Določbe glede velikosti) se črta besedilo „(če gre za sortiranje po velikosti)“; (d) del 6 (Tržni standard za hruške) se spremeni: (i) točka B (Vrsta proizvoda) razdelka VI (Določbe glede označevanja) se nadomesti z naslednjim: „B. Vrsta proizvoda — „Hruške“, če vsebina embalaže ni vidna od zunaj. — Ime sorte. Kadar gre za mešanico izrazito različnih sort hrušk, imena različnih sort. — Ime sorte se lahko nadomesti s sopomenko. Trgovsko ime (3) se lahko samo doda sorti ali sopomenki. (ii) Nepopoln seznam debeloplodnih sort hrušk in poletnih hrušk v dodatku se spremeni: — sprememba ne zadeva slovenske različice, — v tretjem stolpcu preglednice se izraz „Trgovska imena“ nadomesti z izrazom „Blagovne znamke“; (e) v delu 9 (Tržni standard za namizno grozdje) se črta dodatek.
(1)

Uredba Sveta (EU) št. 40/2013 z dne 21. januarja 2013 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah zunaj EU, za nekatere staleže rib in skupine staležev rib, za katere veljajo mednarodna pogajanja ali sporazumi (2), za leto 2013 določa količino navadnega tuna, ki jo lahko v letu 2013 ulovijo ribiška plovila in pasti Evropske unije v Atlantskem oceanu vzhodno od zemljepisne dolžine 45° Z in Sredozemskem morju.